stanford-oval/wikipedia huggingface dataset:
אמריקן פאי מציגים: ספר האהבה
הדמויות

באג הול בתור רוברט "רוב" שירסון.
ברנדון הארדסטי בתור מרשל לובצקי.
קווין מ. הורטון בתור נייתן ג'נקיל.
בת' ברס בתור היידי.
מלאני פאפליה בתור דיינה.
ג'ניפר הולנד בתור אשלי.
ג'ון פטריק ג'ורדן בתור סקוט סטיפלר.
לואיזה ליטון בתור אימוג'ן.
שרמן הינסלי בתור פסטור.
קרטיס ארמסטרונג בתור פיטר או'דונל.
ג'ים ווינרוסקי בתור אדי.
רוזנה ארקט בתור מדליין שירסון.
יוג'ין לוי בתור נח לוינשטיין.
רינה קסטלנובו-הולנדר

| --- | --- |

 לידה:  17 באוגוסט 1956 (בת 68) תל אביב, ישראל 
 לאום:  ישראלית
 תחום יצירה:  צילום
 הושפעה על ידי:  הצלמים: דורותיאה לאנג, מרגרט בורק-וייט וסבסטיאו סלגאדו.
 
רינה קסטלנובו-הולנדר (נולדה ב-17 באוקטובר 1956) היא צלמת עיתונות ישראלית המתמקדת בצילום מוקדי מלחמה ושלום בישראל. עד שנת 2021 עבדה במשך שלושה עשורים כצלמת עיתונות עבור לשכת הניו יורק טיימס בירושלים וקודם לכן בסוכנות איי-פי באיטליה. צילומיה עיטרו במהלך השנים כתבות שער של המגזינים האמריקאים כמו "טיים", "ניוזוויק" ו"פיפל" וכן של "שטרן" הגרמני.
במהלך השנים זכתה בפרסים רבים על צילומיה, ביניהם הפרס היוקרתי של מועדון העיתונאים הבינלאומי בניו-יורק - 'Overseas Press Club Award, על סדרת תמונות שצילמה במהלך הנסיגה מעזה שנקראה "היציאה מעזה". בפסטיבל דוקאביב שהתקיים בשנת 2017, זכה סרטה הדוקומנטרי 'מוחי' שיצרה בשיתוף פעולה עם תמיר אלתרמן והילה מדליה בפרס ראש עיריית תל אביב-יפו לסרט ביכורים. היא הייתה מועמדת לפרס פוליצר כפי שמתאר כתב הניו יורק טיימס ג'וזף ברגר, בגין "הצצותיה לחיי היומיום של אנשים שנראים אוחזים ללא הרף זה בגרונו של זה..." ובשנת 2018 זכתה במקום השלישי בתמונת השנה של יוניסף.
עבודותיה הוצגו ונכללים באוספי צילום של מוזאונים בארצות הברית ובאירופה.
ביוגרפיה

רינה קסטלנובו-הולנדר גדלה והתחנכה בתל אביב. היא בת להורים ניצולי שואה, לונקה וינק נס, רופאי שיניים במקצועם. היא למדה בתיכון עירוני ה' בתל אביב, אך משאת נפשה באותה עת הייתה ללמוד ציור. לאחר סיום לימודיה, קיבלה פטור מהשירות הצבאי בעקבות דלקת מפרקים שלקתה בה ונסעה לאיטליה. בין השנים 1974–1978 למדה ציור ותולדות האמנות באקדמיה לאמנויות 'די בלה ארטי' ברומא.
עם שובה לישראל השתלבה קסטלנובו-הולנדר בסוכנות איי פי בישראל ולאחר מכן עבדה עד שנת 2021 במשך שלושה עשורים כצלמת עיתונות עבור לשכת הניו יורק טיימס בירושלים. במהלך הקריירה שלה הספיקה לתעד אירועים היסטוריים מכוננים ואת מציאות החיים המורכבת בשטחי יו"ש וחבל עזה. בשנת 1977 צילמה את ביקורו של אנואר סאדאת בישראל. בשנת 1989 תיעדה בין היתר במשך שבועיים את תקופת ההפיכה ברומניה שבסיומה הוצאו להורג הרודן ניקולאה צ'אושסקו ורעייתו. בשנת 1991, לקראת סופה של מלחמת המפרץ, נחתה בצפון עיראק באמצעות מסוק גרמני כדי לתעד את המשבר ההומניטרי של מיליוני פליטים כורדים שנמלטו לגבול ההררי של טורקיה ובשנת 1999 תיעדה את הפליטים בקוסובו. בישראל תיעדה את המלחמות בלבנון, בעזה ואת שתי האינתיפאדות. התמונות שלה מממלחמת לבנון הראשונה והשניה, זיכו אותה בשנת 1982 ובשנת 2006, בפרס היוקרתי של מועדון העיתונאים הבינלאומי.
ביוגרפיה > תחילת הקריירה

התפנית המקצועית בחייה של קסטלנובו-הולנדר החלה ברומא, שם נחשפו צילומיה מהפגנות הסטודנטים והבריגדות האדומות בפני ויקטור סימפסון, שהיה הכתב הראשי של איי-פי באיטליה, והתגורר סמוך אליה. בתו של סימפסון נהרגה שנים מאוחר יותר בפיגוע שביצע פלג פלסטיני בשנת 1985 בדלפקי אל-על בשדה התעופה ברומא. סימפסון שהתרשם מטביעת העין שלה, הציג את עבודותיה בפני עורך הצילום באי-פי ברומא, והיא החלה לעבוד עבור הסוכנות למורת רוחם של הצלמים שסברו באותה עת כי צילום עיתונות, הוא תחום גברי ואין זה מן הראוי שנשים תעסוקנה בו.
בישראל, החלה קסטלנובו-הולנדר לעבוד עבור סוכנות איי פי בירושלים. גם שם לדבריה התייחסו אליה בתחילת הדרך בחשדנות כפי שאירע ברומא: "עבודה של נשים בצילום עיתונות אז לא הייתה מקובלת כמו היום. אז צלמת אשה במשרד של צלמים גברים הייתה בעיה. לא התייחסו אלי ברצינות". בשבוע הראשון להעסקתה, אירע הפיגוע בכביש החוף שסימן את המשך הקריירה שלה בצילום.
בשנת 1982 נשלחה קסטלנובו-הולנדר לתעד עם מצלמתה את מלחמת לבנון הראשונה. היא הגיעה לצפון גשר הזיו ומשם נכנסה לשטח לבנון עם צוות עיתונאים, ביניהם איתן הבר שהיה כתב צבאי של 'ידיעות אחרונות'. היא הגיעה לביירות לפני הצבא הישראלי והתאכסנה במלון 'אלכסנדר' ששכן במזרח העיר ושימש כמשכנם של הצלמים. היא התניידה בביירות כשאר הצוותים עם מכונית וולוו שכורה שהייתה סימן ההיכר של העיתונאים והצלמים שזכו לכינוי "סיירת וולוו".
קסטלנובו-הולנדר מתארת את שהותה בביירות כחוויה של "ירי בלתי פוסק", מראות של בתים הרוסים וקירות מנוקבים בכדורים. היא זוכרת בעיקר לילות של הפגזות ללא הפוגה."מחוץ לחלון שלי במלון עברו כל לילה נתזים אדומים של אש חיה". באחד הימים בעת שישבה עם עמיתים בבית קפה, התפוצצה סמוך אליהם מכונית תופת. היא נפגעה מרסיסים וטופלה בבית חולים שדה של צה"ל. "שנים אחרי, כאשר הייתי חופפת את הראש, הייתי מוציאה רסיסים מהקרקפת".
ביוגרפיה > תיעוד ערפאת בביתו בתוניסיה

בשנת 1991 הפעילה קסטלנוסו-הולנדר את קשריה ברמאללה כדי לפגוש את יאסר ערפאת בביתו בתוניסיה. השבועון שטרן מימן את הנסיעה והיא חברה לעיתונאית מירה אברך מידיעות אחרונות. השתיים טסו לווינה, שם המתינה להן סוהא ערפאת שהייתה אחראית לארגון המפגש. משם טסו לתוניסיה עם תוניסאייר ובשדה התעופה קידם את פניהן ג'יבריל רג'וב.
חיים אישיים

קסטלנובו-הולנדר נשואה לג'ים הולנדר אותו פגשה במלון אלכסנדר בביירות. באותה עת הוא עבד כצלם בדסק הבינלאומי של סוכנות הידיעות האמריקאית UPI. פגישה מחודשת עימו לאחר המלחמה בביתו של מיכה בר-עם, הולידה זוגיות ובהמשך השתקעות של הולנדר בישראל. הם נישאו בתל אביב, מתגוררים בבית זית ולהם שלוש בנות.
את אירועי האינתיפאדה הראשונה היא תיעדה עם בעלה, אך לדבריה זה היה בלתי אפשרי עבורה: "התחלתי לפתח פחד נורא. לא פחדתי על עצמי, דאגתי לו...במקום לצלם, כל הזמן חיפשתי אותו. לא יכולתי לעבוד איתו באותו מקום". בהמשך היא נסעה לבד עם המכונית המשפחתית והדאגה לבעלה התחלפה בסבל נוכח המצוקות שראתה ונוכח סכנת המוות שחוותה כאשר מכוניתה נרגמה מספר פעמים. "עזה הייתה סיוט. כשמתנפלים לך על המכונית את מרגישה סכנת מוות מוחשית, כשאתה שומע יריות אתה לא יודע מאיפה זה בא". בתחילת שנות התשעים החליטה להתמסר לגידול הבנות ולעבוד עבור סוכנות איי פי כפרילנסרית בלבד.
הערות שוליים

↑  רינה קסטלנובו- הסיפור שלא נגמר ג'וזף ברגר, 17 במאי 2010, באתר הניו יורק טיימס, באנגלית
↑  רינה קסטלנובו- כל ילד חשוב - הפרס השלישי בתחרות תמונת השנה של יוניסף על הצילום 'מעבר לכל הגבולות' 2018, באתר יוניסף, באנגלית
1 2 3 4 5  קובי בן-שמחון, אמא קוראז', באתר הארץ, 11 בדצמבר 2007
הסכם אי-התקיפה הגרמני-פולני

שגריר גרמניה הנס-אדולף פון מולטקה, מנהיג פולין יוזף פילסודסקי, שר התעמולה הנאצי יוזף גבלס ושר החוץ הפולני יוזף בק נפגשו בוורשה ב-15 ביוני 1934, חמישה חודשים לאחר פרסום ההסכם.
הסכם אי-התקיפה הגרמני-פולני היה הסכם אי-התקפה בין גרמניה הנאצית לרפובליקה הפולנית השנייה שנחתם ב-26 בינואר 1934 בברלין. שתי המדינות התחייבו לפתור את בעיותיהן במשא ומתן דו-צדדי ולוותר על סכסוך מזוין לתקופה של 10 שנים. ההסכם נרמל למעשה את היחסים בין פולין לגרמניה, שהיו מתוחים בשל סכסוכי גבול שנבעו מההסדר הטריטוריאלי במסגרת חוזה ורסאי. גרמניה הכירה למעשה בגבולות פולין וסיימה את מלחמת המכס בין שתי המדינות שהתרחשה בעשור הקודם. עם זאת, הגרמנים הפרו את ההסכם בתוך חמש שנים עם פלישת גרמניה לפולין.
לקריאה נוספת

Cienciala, Anna (1967). "The Significance Of The Declaration Of Nonagression Of January 26. 1934". East European Quarterly 1 (1): 1-30.
Evans, Richard J. (2005). The Third Reich in Power, 1933-1939 (en inglés). The Penguin Press. pp. 960. ISBN 9781594200748.
Gasiorowski, Zygmunt J. (1955). The German-Polish nonagression pact of 1934. Journal of Central European Affairs 15 (1): 1-29.
Kershaw, Ian (2001). Hitler, 1889-1936: Hubris. The Penguin Books Limited. ISBN 9780140133639.
Shirer, William L. (1960). The rise and fall of the Third Reich; a history of Nazi Germany. Simon & Schuster. p. 1264. OCLC 22888118.
Watt, Richard M. (1982). Bitter Glory: Poland & Its Fate 1918-1939. Simon & Schuster. ISBN 9780671453794.
Young, William (2006). German Diplomatic Relations 1871-1945: The Wilhelmstrasse and the Formulation of Foreign Policy. iUniverse. p. 408. ISBN 9780595407064.
הערות שוליים

↑  "Józef Piłsudski's policy of maintaining the European status quo". The Warsaw Institute Review. 6 בדצמבר 2021. נבדק ב-6 בדצמבר 2021. {{cite web}}:  (עזרה)
↑  Seton-Watson, Hugh (1945). Eastern Europe Between the Wars, 1918-1941. The University Press. p. 388. ISBN 9781001284781. נבדק ב-6 בדצמבר 2021. {{cite book}}:  (עזרה)
↑  Cienciała, Anna M. (1975). "Polish Foreign Policy, 1926-1939. "Equilibrium": Stereotype and Reality". The Polish Review. 20 (1): 48–49. JSTOR 27920631. נבדק ב-6 בדצמבר 2021. {{cite journal}}:  (עזרה)
↑  A Low Dishonest Decade. Paul N. Hehn, 2005.
↑  David Owen,
"Diseased, demented, depressed: serious illness in Heads of State", QJM: An International Journal of Medicine 96 (2003), 325-336.
↑  Harding, Luke (1 ספט' 2009). "Fury as Russia presents 'evidence' Poland sided with Nazis before war". The Guardian. נבדק ב-6 בדצמבר 2021. {{cite news}}:  (עזרה)
המרשל הפולני יוזף פילסודסקי, שניסה לנרמל את היחסים המתוחים בין גרמניה לפולין בהיעדר תמיכה צרפתית-בריטית להתנגד להיטלר.
בונקר בקו מאז'ינו, סמל למדיניות ההגנה הצרפתית שלא מצאה חן בעיני פולין.
נוסח ההסכם בגרמנית.
היטלר עם גבלס ובלומברג חודש לאחר חתימת ההסכם עם פולין. היטלר הפך את מערכת היחסים העוינת הקודמת בין שתי המדינות ונטש את הקרבה הקודמת לברית המועצות.
אחרון לוחמי החלל

| --- | --- |

 בימוי:  ניק קאסל
 הופק בידי:  Gary Adelson 
 תסריט:  ג'ונתן ר. בטואל
 עריכה:  קרול טימותי אומארה 
 מוזיקה:  קרייג ספאן 
 מדינה:  ארצות הברית 
 חברת הפקה:  לורימר 
 חברה מפיצה:  סרטי יוניברסל 
 הקרנת בכורה:  13 ביולי 1984 
 משך הקרנה:  101 דק' 
 שפת הסרט:  אנגלית 
 סוגה:  סרט מדע בדיוני, סרט הרפתקאות, סרט פעולה, מדע בדיוני קומי, סיפור התבגרות 
 מקום התרחשות:  קליפורניה 
 הכנסות באתר מוג'ו:   laststarfighter
 דף הסרט ב־IMDb
 
המיקום בו צולם אולם משחקי הווידאו בסרט כפי שנראה בשנת 2014
אחרון לוחמי החלל (באנגלית: The Last Starfighter) הוא סרט אמריקאי משנת 1984 בבימויו של ניק קאסל, על פי תסריט מאת ג'ונתן ר. בטואל. הסרט יצא לאקרנים ב-18 ביולי 1984.
זהו אחד מסרטי הקולנוע הראשונים אשר עשו שימוש נרחב בגרפיקה ממוחשבת, במיוחד עבור קרבות החלל וספינות החלל.
הסרט, אשר הופק בתקציב של 15 מיליון דולרים, גרף כ-29 מיליון דולרים בקופות ברחבי העולם.
תקציר העלילה

הסרט מתמקד בהרפתקאותיו של הנער אלכס רוגן (מגולם על ידי לאנס גסט) אשר נוהג לבלות את זמנו הפנוי באולם משחקי הווידאו המקומי בו הוא מקפיד לשחק במשחק ארקייד בשם "לוחם החלל". לאחר שאלכס מצליח לזכות בניקוד הגבוה ביותר במשחק, מגיע אליו חייזר בשם קנטאורי אשר מגלה לו שמשחק הארקייד היה למעשה מבחן שנועד לאתר את הטייסים המיומנים ביותר על מנת לגייסם למלחמה בין-גלקטית אמיתית. אלכס מסרב בתחילה להצעה אך משנה את דעתו בהמשך כאשר הוא מבין שהמשמעות של הניקוד הגבוה שהוא השיג במשחק היא שהוא היחיד שמסוגל להגן על הגלקסיה. בעקבות כך אלכס מגויס לליגת הכוכבים על מנת להגן על הגלקסיה.
צוות השחקנים

לאנס גסט - בתפקיד אלכס רוגן
רוברט פרסטון - בתפקיד קנטאורי
דן או'הרליהי - בתפקיד גריג
קתרין מרי סטיוארט - בתפקיד מגי גורדון
נורמן סנואו - בתפקיד Xur
קיי אי קוטר - בתפקיד אנדוראן
הערות שוליים

↑  "ID 797 – History of Computer Graphics and Animation". design.osu.edu.
| --- | --- |
בקרת זהויות :  LCCN: no98051531  VIAF: 178033172   WorldCat (עם VIAF): 178033172
ארוסטיצ'יני

| --- | --- |

 
 מאכלים
 סוג:  מנת כבש 
 מטבח:  המטבח האברוצי 
 מוצא:  איטליה 
 מרכיבים עיקריים:  בשר טלה 
 
ארוסטיצ'יני נצלה על פורנאצ'לה (סוג מנגל איטלקי)
ארוסטיצ'יני (באיטלקית: Arrosticini) הם סוג של מנות מסורתיות של בשר צלוי משופד האופייניים למטבח של מחוזות מוליזה ואברוצו. ארוסטיצ'יני (גם rustelle או arrustelle בניבים המקומיים; ידוע גם בשם spiedini או spiducci)
מאפיינים

ארוסטיצ'יני עשויים בדרך כלל מבשר כבש או טלה חתוכים לנתחים ומחוררים על ידי שיפוד. הם נצלים על פלטה בעלת צורה מוארכת בדרך כלל, הנקראת פורנאצ'לה (furnacella), הדומה למרזב גשם.
ישנם שני סוגים עיקריים של ארוסטיצ'יני:
אלו המיוצרים באופן תעשייתי, המורכבים מנתחי בשר של קוביות עם צד של פאה 1 ס"מ, מושחלים על שיפודים באורך מקסימלי של 10 ס"מ .
אלה שעשויים בעבודת יד, שעבורם חותכים את הבשר בסכין לנתחים בגדלים שונים, משחילים על השיפוד לסירוגין חתיכות בשר ושומן כבש.
מקורם של הארוסטיצ'יני מהמזון שצרכו רועים ותושבים אחרים של האזורים ההרריים באברוצו בתוך הכפרים Castillenti, Civitella Casanova, Carpineto ו-Villa Celiera שהיו רגילים לאכול אוכל גם מהחלקים הגסים (קשים) יותר של בשר כבשים.
לעיתים קרובות נלווים לארוסטיצ'יני פרוסות לחם ספוגות בשמן זית כתית מעולה (pane 'onde). תוספת המשקה המסורתית עם המנה היא יין Montepulciano d'Abruzzo.
באופן מסורתי, ארוסטיצ'יני נאכלים על ידי משיכת הבשר מהשיפוד חתיכה אחר חתיכה באמצעות השיניים.
ראו גם

שישליק
הערות שוליים

↑  Il Devoto-Oli 2014. Vocabolario della lingua Italiana, edited by Luca Serianni and Maurizio Trifone, Le Monnier, 2013.
2012 בספורט

| 0 | 1 | 2 | 3 |
| --- | --- | --- | --- |
|  |  | 2012  בספורט |  |
< · 2010 · 2011 — 2012 — 2013 · 2014 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2012 ונוגעים לעולם הספורט.
אולימפיאדה > אולימפיאדת לונדון

27 ביולי - 12 באוגוסט
אולימפיאדה > אולימפיאדת לונדון > טבלת מדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 46 | 29 | 29 | 104 |
| 2 | הרפובליקה העממית של סין סין | 38 | 27 | 23 | 88 |
| 3 | הממלכה המאוחדת הממלכה המאוחדת (מארחת) | 29 | 17 | 19 | 65 |
| 4 | רוסיה רוסיה | 24 | 26 | 32 | 82 |
| 5 | קוריאה הדרומית קוריאה הדרומית | 13 | 8 | 7 | 28 |
| 6 | גרמניה גרמניה | 11 | 19 | 14 | 44 |
אולימפיאדה > המשחקים הפאראלימפיים לונדון

29 באוגוסט - 9 בספטמבר
אולימפיאדה > המשחקים הפאראלימפיים לונדון > טבלת מדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מיקום | מדינה | זהב | כסף | ארד | סך הכל |
| 1 | הרפובליקה העממית של סין סין | 95 | 71 | 65 | 231 |
| 2 | רוסיה רוסיה | 36 | 38 | 28 | 102 |


| 3 | הממלכה המאוחדת הממלכה המאוחדת (מארחת) | 34 | 43 | 43 | 120 |
| 4 | אוקראינה אוקראינה | 32 | 24 | 28 | 84 |
| 5 | אוסטרליה אוסטרליה | 32 | 23 | 30 | 85 |
אולימפיאדה > אולימפיאדת הנוער אינסברוק

13 בינואר - 22 בינואר
אולימפיאדה > אולימפיאדת הנוער אינסברוק > טבלת מדליות (חלקית)

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  גרמניה | 8 | 7 | 2 | 17 |
| 2 |  סין | 7 | 4 | 4 | 15 |
| 3 |  אוסטריה (מארחת) | 6 | 4 | 3 | 13 |
| 4 |  קוריאה הדרומית | 6 | 3 | 2 | 11 |
| 5 |  רוסיה | 5 | 4 | 7 | 16 |
אופניים

בג'ירו ד'איטליה ניצח ריידר הייסדל (קנדה קנדה)
בטור דה פראנס ניצח בראדלי ויגינס (בריטניה בריטניה)
בוואלטה אספניה ניצח אלברטו קונטדור (ספרד ספרד)
באליפות העולם באופני כביש ניצח פיליפ ז'ילבר (בלגיה בלגיה)
אתלטיקה > אליפות אירופה באתלטיקה

27 ביוני - 1 ביולי - נערכה בהלסינקי שבפינלנד
אתלטיקה > אליפות אירופה באתלטיקה > טבלת מדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | גרמניה גרמניה | 6 | 6 | 4 | 16 |
| 2 | רוסיה רוסיה | 5 | 4 | 6 | 15 |
| 3 | צרפת צרפת | 5 | 4 | 5 | 14 |
| 4 | אוקראינה אוקראינה | 4 | 7 | 6 | 17 |
| 5 | טורקיה טורקיה | 4 | 2 | 1 | 7 |
בייסבול

21 באפריל - פיליפ האמבר מהשיקגו וויט סוקס מגיש משחק מושלם נגד סיאטל מארינרס
24-28 באוקטובר - סן פרנסיסקו ג'איינטס זוכה בפעם השנייה בתוך שלוש שנים בוורלד סיריס, סדרת הגמר של ליגת הבייסבול MLB, לאחר מאזן ניצחונות של 0-4 על דטרויט טייגרס.
טניס > המנצחות בתחרויות הגראנד סלאם

אליפות אוסטרליה הפתוחה - ויקטוריה אזרנקה (בלארוס בלארוס)
אליפות צרפת הפתוחה - מריה שראפובה (רוסיה רוסיה)
וימבלדון - סרינה ויליאמס (ארצות הברית ארצות הברית)
אליפות ארצות הברית הפתוחה - סרינה ויליאמס (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - נובאק ג'וקוביץ' (סרביה סרביה)
אליפות צרפת הפתוחה - רפאל נדאל (ספרד ספרד)
וימבלדון - רוג'ר פדרר (שווייץ שווייץ)
אליפות ארצות הברית הפתוחה - אנדי מארי (הממלכה המאוחדת הממלכה המאוחדת)
טניס > גביע דייוויס

נבחרת הגברים של צ'כיה (צ'כיה) זכתה בגביע דייוויס לאחר שניצחה בגמר את נבחרת הגברים של ספרד (ספרד) 2-3.
טניס > טורניר הטניס באולימפיאדת לונדון (2012)

ארצות הברית (ארצות הברית) זוכה במרב מדליות הזהב באולימפיאדה בענף הטניס.
סרינה ויליאמס (ארצות הברית ארצות הברית) זוכה בטורניר לנשים.
אנדי מארי (הממלכה המאוחדת הממלכה המאוחדת) זוכה בטורניר לגברים.
בוב ומייק בריאן (ארצות הברית ארצות הברית) זכו בטורניר זוגות גברים.
סרינה ויליאמס וונוס ויליאמס (ארצות הברית ארצות הברית) זכו בתחרות זוגות נשים.
ויקטוריה אזרנקה ומקס מירני (בלארוס בלארוס) זכו בתחרות זוגות מעורבים.
כדורגל > אליפות אירופה בכדורגל

1 ביולי - נבחרת ספרד (ספרד) זוכה באליפות אירופה במסגרת יורו 2012, בפעם השנייה ברציפות, לאחר ניצחון 0-4 מול נבחרת איטליה (איטליה).
כדורגל > גביע אפריקה לאומות

21 בינואר-12 בפברואר - נבחרת זמביה (זמביה) זכתה בגביע לאחר שגברה 8-7 בבעיטות עונשין (0-0 בתום הארכה) על נבחרת חוף השנהב (חוף השנהב). הטורניר נערך בגבון ובגינאה המשוונית.
16 בדצמבר - קבוצת קורינתיאנס (ברזיל ברזיל), נציגת CONMEBOL מדרום אמריקה, זוכה באליפות העולם לקבוצות כדורגל 2012 שנערכה ביפן, לאחר ניצחון בגמר 0-1 על צ'לסי (אנגליה אנגליה), נציגת אופ"א מאירופה. זוהי הזכייה הרביעית של מועדון ברזילאי בטורניר זה, וזכייה שנייה של קורינתיאנס (זכתה בטורניר בשנת 2000).
כדורגל > ליגת האלופות

19 במאי - צ'לסי (אנגליה אנגליה) זוכה בליגת האלופות לראשונה בתולדותיה, לאחר ניצחון 3-4 בדו-קרב בעיטות עונשין על באיירן מינכן (גרמניה גרמניה) באליאנץ ארנה.
כדורגל > הליגה האירופית

9 במאי - אתלטיקו מדריד (ספרד ספרד) ניצחה 1-3 את אתלטיק בילבאו (ספרד ספרד) בגמר הליגה האירופית, וזכתה בתואר בפעם השנייה בתולדותיה. היה זה משחק הגמר הראשון בליגה האירופית (במתכונת החדשה) שהפגיש שתי קבוצות ספרדיות.
כדורגל > סופר קאפ האירופי

אתלטיקו מדריד (ספרד ספרד) ניצחה את צ'לסי (אנגליה אנגליה) 1:4 וזכתה בסופר קאפ האירופי.
כדורגל > גביע הליברטדורס

4 ביולי - קבוצת קורינתיאנס (ברזיל ברזיל) זוכה בגביע הליברטדורס לאחר ניצחון על בוקה ג'וניורס (ארגנטינה ארגנטינה) בתוצאה 1-3 בסיום שני משחקי גמר.
כדורגל > גביע סודאמריקנה

סאו פאולו (ברזיל ברזיל) זוכה בגביע לאחר ניצחון על טיגרה (ארגנטינה ארגנטינה) במפגש כפול.
כדורגל > גביע רקופה סודאמריקנה

סנטוס (ברזיל ברזיל) זוכה בגביע לאחר ניצחון על אוניברסידד דה צ'ילה (צ'ילה צ'ילה).
כדורגל > פרסים אישיים > כדורגלן השנה

ליונל מסי (ארגנטינה ארגנטינה) זכה בתואר בפעם הרביעית.
9 בדצמבר - הכדורגלן ליונל מסי מברצלונה שובר את שיא כיבוש שערים בשנה אזרחית אחת, עם 86 שערים (לאחר כיבושים נוספים בהמשך החודש הגיע לשיא של 91 שערים). השיא הקודם נקבע כ-40 שנים לפני כן על ידי גרד מילר.
כדורגל > כדורגל לפי מדינות > איטליה

יובנטוס זוכה באליפות הסרייה א'
נאפולי זוכה בגביע האיטלקי.
יובנטוס זוכה בסופר קאפ האיטלקי בפעם החמישית.
כדורגל > כדורגל לפי מדינות > אנגליה

מנצ'סטר סיטי זוכה בפרמייר ליג.
צ'לסי זוכה בגביע האנגלי, לאחר ניצחון 1-2 במשחק הגמר על ליברפול.
כדורגל > כדורגל לפי מדינות > ארגנטינה

ארסנאל דה סארנדי זוכה באליפות (טורניר הקלאוסורה).
ולס סארספילד זוכה באליפות (טורניר האפרטורה).
בוקה ג'וניורס זוכה בגביע ארגנטינה.
כדורגל > כדורגל לפי מדינות > ברזיל

פלומיננסה זוכה באליפות.
פלמיירס זוכה בגביע, לאחר ניצחון על קוריטיבה במפגש הכפול.
כדורגל > כדורגל לפי מדינות > גרמניה

בורוסיה דורטמונד זוכה באליפות גרמניה.
בורוסיה דורטמונד זוכה בגביע הגרמני בפעם ה-3, לאחר ניצחון 2-5 בגמר על באיירן מינכן.
כדורגל > כדורגל לפי מדינות > ישראל

2 באפריל, עירוני קריית שמונה זוכה לראשונה ליגת העל, לאחר תיקו 0-0 עם הפועל תל אביב, שישה מחזורים לפני סיום העונה.
15 במאי, הפועל תל אביב זוכה בגביע המדינה בפעם העשירית בתולדותיה והשלישית ברציפות, לאחר ניצחון על מכבי חיפה 1-2 באצטדיון רמת גן.
כדורגל > כדורגל לפי מדינות > ספרד

ריאל מדריד זוכה בליגת העל הספרדית.
ברצלונה זוכה בגביע המלך הספרדי.
ריאל מדריד זכתה בסופר קאפ הספרדי, לאחר ניצחון על ברצלונה 3-3 במפגש הכפול (יתרון שערי חוץ).
כדורגל > כדורגל לפי מדינות > צרפת

מונפלייה זוכה באליפות צרפת
ליון זוכה בגביע הצרפתי
ליון זוכה בסופר קאפ הצרפתי, לאחר ניצחון על מונפלייה בבעיטות הכרעה (לאחר 2-2 בסיום 120 דקות)
כדורסל > תחרויות בינלאומיות > אולימפיאדה

12 באוגוסט - נבחרת ארצות הברית בכדורסל (ארצות הברית) זוכה בגמר אולימפיאדת לונדון (2012) לאחר ניצחון במשחק הגמר 100-107 על נבחרת ספרד בכדורסל (ספרד), קווין דוראנט נבחר למצטיין הטורניר כולו.
כדורסל > תחרויות בינלאומיות > יורוליג

6 במאי - אולימפיאקוס פיראוס (יוון יוון) זוכה בגמר היורוליג, לאחר ניצחון על צסק"א מוסקבה (רוסיה רוסיה).
כדורסל > תחרויות בינלאומיות > יורוקאפ

חימקי מוסקבה (רוסיה רוסיה) זוכה ביורוקאפ, לאחר שניצחה בגמר על ולנסיה (ספרד ספרד)..
כדורסל > תחרויות בינלאומיות > יורוצ'לנג'

בשיקטש (טורקיה טורקיה) זוכה בגביע היורוצ'לנג', לאחר ניצחון בגמר 86-91 על אלאן שאלון (צרפת צרפת).
כדורסל > תחרויות בינלאומיות > הליגה האדריאטית

30 באפריל - מכבי תל אביב (ישראל ישראל) זוכה בגמר הליגה האדריאטית.
כדורסל > כדורסל לפי מדינות > איטליה

מונטפסקי סיינה זוכה באליפות.
כדורסל > כדורסל לפי מדינות > ארצות הברית > ליגת ה-NBA

21 ביוני - מיאמי היט זוכה בגמר ה-NBA לאחר ניצחון בסדרת הגמר 1-4 על אוקלהומה סיטי ת'אנדר, לברון ג'יימס נבחר למצטיין סדרת הגמר (ראה עונת 2011/2012 ב-NBA).
כדורסל > כדורסל לפי מדינות > ישראל

גביע המדינה בכדורסל נשים - מכבי בנות אשדוד זכתה בגביע המדינה בכדורסל נשים לאחר ניצחון בגמר מול קבוצת אלקטרה רמת השרון 50-63 בבית מכבי.
ליגת העל בכדורסל נשים - מכבי בנות אשדוד זוכה באליפות ליגת העל בכדורסל נשים לאחר ניצחון (2-3) בסדרת גמר הפלייאוף מול קבוצת אליצור רמלה ובכך משלימה "דאבל היסטורי" בתולדות המועדון.
גביע המדינה בכדורסל - 16 בפברואר, מכבי תל אביב זכתה בגביע המדינה בכדורסל לאחר שניצחה את מכבי ראשון לציון במשחק הגמר בהיכל יד אליהו, בתוצאה 82:69. קית' לנגפורד ממכבי תל אביב קלע את מרבית הנקודות במשחק, 23 נקודות.
ליגת העל בכדורסל - 24 במאי, מכבי תל אביב זוכה באליפות ליגת העל בכדורסל לאחר ניצחון 63:83 במשחק הגמר על מכבי אשדוד. יוגב אוחיון נבחר למצטיין הפיינל פור עם 10 נקודות ו-10 אסיסטים המשחק הגמר.
כדורסל > כדורסל לפי מדינות > ספרד

ברצלונה זוכה באליפות.
ריאל מדריד זוכה בגביע לאחר ניצחון על ברצלונה בתוצאה 74-91.
ספורט מוטורי

25 בנובמבר - סבסטיאן פטל (גרמניה גרמניה) סיים במקום השישי במירוץ האחרון של עונת הפורמולה 1 שנערך בסאו פאולו והשלים זכייה שלישית ברציפות באליפות הנהגים.
פוטבול > סופרבול

5 בפברואר - בסופרבול ה-46 שנערך באינדיאנפוליס שבאינדיאנה גברה ניו יורק ג'איינטס על ניו אינגלנד פטריוטס בתוצאה 17-21, הקוורטרבק של הג'איינטס, איליי מאנינג, נבחר ל-MVP של המשחק.
שחייה > אליפות אירופה בשחייה

14 במאי - 27 במאי - אליפות אירופה נערכה באיינדהובן שבהולנד.
שחייה > אליפות אירופה בשחייה > טבלת המדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | הונגריה הונגריה | 9 | 10 | 7 | 26 |
| 2 | גרמניה גרמניה | 9 | 9 | 6 | 24 |
| 3 | איטליה איטליה | 7 | 10 | 6 | 23 |
| 4 | צרפת צרפת | 6 | 4 | 4 | 14 |
| 5 | ספרד ספרד | 5 | 3 | 3 | 11 |
לאסלו צ'ה (הונגריה הונגריה) השחיין המצטיין באליפות, זכה ב-6 מדליות (3 זהב, 1 כסף ו-2 ארד).
קטינקה הוסו (הונגריה הונגריה) ובריטה שטפן (גרמניה גרמניה) השחייניות המצטיינות באליפות, זכו כל אחת ב-4 מדליות (3 זהב ו-1 כסף).
שחייה > תחרויות השחייה של אולימפיאדת לונדון

28 ביולי - 4 באוגוסט - נערכו תחרויות השחייה של האולימפיאדה
שחייה > תחרויות השחייה של אולימפיאדת לונדון > טבלת המדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 16 | 9 | 6 | 31 |
| 2 | הרפובליקה העממית של סין  סין | 5 | 2 | 3 | 10 |
| 3 | צרפת צרפת | 4 | 2 | 1 | 7 |
| 4 | הולנד הולנד | 2 | 1 | 1 | 4 |
| 5 | דרום אפריקה דרום אפריקה | 2 | 1 | 0 | 3 |
9 שיאי עולם חדשים נקבעו בתחרויות השחייה, 6 לנשים ו-3 לגברים. נוסף לכך, נקבעו 16 שיאים אולימפיים חדשים, 4 לגברים ו-12 לנשים.
מייקל פלפס (ארצות הברית ארצות הברית) השחיין המצטיין במשחקים האולימפיים, פעם שלישית ברציפות, עם 6 מדליות, (4 זהב ו-2 כסף).
מליסה פרנקלין (ארצות הברית ארצות הברית) השחיינית המצטיינת במשחקים האולימפיים, עם 5 מדליות (4 זהב ו-1 ארד).
שחייה > אליפות העולם בשחייה (בריכת 25 מטר)

12 - 16 בדצמבר - אליפות העולם בשחייה (בריכת 25 מטר) נערכה באיסטנבול שבטורקיה.
שחייה > אליפות העולם בשחייה (בריכת 25 מטר) > טבלת המדליות (חלקית)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 11 | 8 | 8 | 27 |
| 2 | הרפובליקה העממית של סין  סין | 3 | 5 | 3 | 11 |
| 3 | הונגריה הונגריה | 3 | 4 | 3 | 10 |
| 4 | דנמרק דנמרק | 3 | 2 | 5 | 10 |
| 5 | רוסיה רוסיה | 2 | 3 | 4 | 9 |
ראיין לוכטה (ארצות הברית ארצות הברית) השחיין המצטיין באליפות עם שיא של 8 מדליות, (6 זהב, 1 כסף ו-1 ארד) תוך קביעת שני שיאי עולם חדשים היחידים שנקבעו באליפות כולה.